भास्कर संवाददाता|डूंगरपुर
भास्कर संवाददाता|डूंगरपुर
भामाशाहयोजना के सीडिंग कार्य मे गति लाने के लिए जनवरी माह के प्रथम सप्ताह से विशेष सीडिंग शिविर आयोजित करने के निर्देश जारी किए गए हैं।
एडीएम अशोक कुमार ने बताया कि उपखण्ड अधिकारियों, नगरपरिषद आयुक्त सागवाड़ा नगरपालिका के ईओ को निर्देशित किया है कि भामाशाह योजना के तहत सीडिंग का कार्य काफी न्यून है, जिसे पूर्ण करने के लिए ग्रामीण और शहरी वार्डों में जनवरी माह के प्रथम सप्ताह से 2-3 सीडिंग शिविरों का आयोजन किया जाए और समस्त प्रकार की योजनाओं की सीडिंग फरवरी तक पूर्ण कर ली जावे। उन्होंने बताया कि इन शिविरों में समस्त कार्य ऑनलाइन किए जाएंगे। इसमें सभी राजकीय योजनाओं, सामाजिक सुरक्षा पेंशन, नरेगा भुगतान, राशन वितरण, छात्रवृत्ति, बीपीएल पालनहार के लाभार्थियों का शतप्रतिशत सीडिंग कार्य किया जाएगा। उन्होंने निर्देशित किया है कि सीडिंग के लिए अन्य सूचनाओं के साथ राशन कार्ड संख्या तथा खाद्य सुरक्षा योजना की पात्रता आवश्यक रूप से प्राप्त कर अंकित की जाए।
bho_Deva bho_Deva hin_Deva hin_Deva